นักท่องเที่ยวจำนวนมาก เดินทางขึ้นไปสัมผัสอากาศที่หนาวเย็นบนยอดดอยอินทนนท์ ส่งผลให้บรรยากาศการท่องเที่ยวจังหวัดเชียงใหม่ คึกคัก
นักท่องเที่ยวจำนวนมากเดินทางขึ้นไปสัมผัสอากาศที่หนาวเย็นบนยอดดอยอินทนนท์ ส่งผลให้บรรยากาศการท่องเที่ยวบนยอดดอยอินทนนท์ จังหวัดเชียงใหม่ คึกคัก           ที่บริเวณยอดดอยอินทนนท์ อำเภอจอมทอง จังหวัดเชียงใหม่ นักท่องเที่ยวทั้งชาวไทยและชาวต่างประเทศกว่า 1 หมื่นคน เดินทางขึ้นไปสัมผัสอากาศที่หนาวเย็นบนยอดดอย ภายหลังกรมอุตุนิยมวิทยา ประกาศบริเวณภาคเหนือตอนบน และยอดดอยจะมีอุณหภูมิลดลงอย่างต่อเนื่องในระยะนี้ จะมีอากาศที่หนาวเย็น ถึงหนาวจัดบนยอดดอย โดยเฉพาะบริเวณยอดดอยอินทนนท์ อุณหภูมิเช้าวันนี้ (7 ธ.ค.62) ติดลบ 1 องศาเซลเซียส ซึ่งถือว่าถึงจุดเยือกแข็งที่สุดในรอบปี และมีน้ำค้างแข็ง หรือเหมยขาบตามจุดต่าง ๆ สร้างความงดงามตื่นตา ตื่นใจ ให้แก่นักท่องเที่ยวที่ได้พบเห็น และเก็บภาพความประทับใจที่เกิดขึ้น สำหรับอุณหภูมิที่วัดได้ ติดลบ 1 องศาเซลเซียส บริเวณยอดดอย, กิ่วแม่ปาน 2 องศาเซลเซียส และที่ทำการอุทยานแห่งชาติดอยอินทนนท์ 6 องศาเซลเซียส ทำให้บรรยากาศการท่องเที่ยวบนยอดดอยคึกคักมาก           ทั้งนี้ สภาพอากาศโดยทั่วไปของจังหวัดเชียงใหม่ จะมีอากาศที่หนาวเย็น โดยจะหนาวเย็นที่สุดในช่วงรุ่งสาง ไปจนถึงเช้า และจะมีอากาศเย็นสบาย ไม่ร้อนมากในช่วงกลางวัน